APSTIPRINĀTS

VSIA “Slimnīca „Ģintermuiža””

iepirkuma komisijas sēdē

2016. gada 7.decembrī

protokols Nr.1

VSIA “Slimnīca „Ģintermuiža””

**Iepirkums atbilstoši Publisko iepirkumu likuma 8.2 pantam**

**„Energoaudita veikšana slimnīcai „Ģintermuiža””**

**Iepirkuma identifikācijas**

**Nr. SĢ 2016/5**

**NOLIKUMS**

**Jelgava, 201****6**

# Vispārīgā informācija

##

## 1.1. Nosaukums, identifikācijas numurs:

 **„Energoaudita veikšana slimnīcai „Ģintermuiža””,** iepirkuma identifikācijas Nr**.** SĢ2016/5 (turpmāk tekstā – Iepirkuma procedūra).

## 1.2. Pasūtītājs

1.2.1. Pasūtītājs ir:

|  |  |
| --- | --- |
| Nosaukums: | Valsts sabiedrība ar ierobežotu atbildību “Slimnīca „Ģintermuiža”” |
| Reģistrācijas Nr.: | 40003407396 |
| Adrese: | Filozofu 69, Jelgava, LV3008 |
| Tālrunis: | 63026690 |
| Fakss: | 63007126 |
| Kontaktpersona: | Indra Breska |
| Tālrunis: | 63026690 |
| e-pasts: | slimnica@gintermuiza.lv |

1.2.2. Iepirkumu organizē un realizē ar VSIA “Slimnīca „Ģintermuiža”” valdes locekļa 2016. gada 5.decembra rīkojumu Nr.49 apstiprināta Iepirkumu komisija.

## 1.3. Pretendents

* + 1. Par pretenedentu var būt juridiska persona, kas atbilst 2016.g.26.jūlija MK noteikumu Nr. 487 “Uzņēmumu energoaudita noteikumi” II sadaļas prasībām;
		2. Pretendentu iepirkuma procedūras ietvaros pārstāv:
			1. pretendenta paraksttiesīga amatpersona,
			2. pretendenta pilnvarota persona.

## 1.4. Iepirkuma priekšmets

1.4.1. Priekšmets: **„Energoaudita veikšana slimnīcai „Ģintermuiža””**, atbilstoši klāt pievienotajai tehniskajai specifikācijai (1.pielikums).

## 1.4.2. CPV kods: 71314300-5 Energoefektivitātes konsultāciju pakalpojumi.

* 1. **Iepirkuma metode**

1.5.1.Iepirkums tiek veikts Publisko iepirkumu likuma 8.²  panta noteiktajā kārtībā.

## Līguma izpildes laiks un vieta

1.6.1. Līguma izpildes termiņš – 3 mēneši no iepirkuma līguma noslēgšanas brīža.

1.6.2. Līguma izpildes vieta – **Filozofu iela 69, Jelgava**

* 1. **Iespējas iepazīties ar iepirkuma nolikumu**

1.7.1. Ar iepirkuma nolikumu (turpmāk tekstā Nolikums) var iepazīties interneta mājas lapā [www.gintermuiza.lv](http://www.gintermuiza.lv), sadaļā „Iepirkumi”, sākot ar dienu, kad paziņojums par plānoto līgumu ir publicēts Iepirkumu uzraudzības biroja mājas lapā internetā, **līdz 2016. gada 19.decembrim.**

1.7.2. Ar Nolikuma oriģinālu var iepazīties un apliecinātu kopiju var saņemt Filozofu 69, Jelgava, 2. stāvā, administrācijas telpās, darba dienās no plkst. 8:00 līdz 16:00 (pusdienu laiks plkst.12 - 12:30), sākot ar dienu, kad paziņojums par plānoto līgumu ir publicēts Iepirkumu uzraudzības biroja mājas lapā internetā, **līdz 2016. gada 19.decembrim.**

* 1. **Piedāvājumu iesniegšanas datums, laiks un kārtība**
		1. Ieinteresētās personas piedāvājumus iesniedz **līdz 2016. gada 19.decembrim, plkst. 10:00.** VSIA „Slimnīca „Ģintermuiža”” Administratīvās ēkas 2.stāva 42.kabinetā, nododot tos iepirkuma komisijas sekretārei vai iesūta pa pastu.
		2. Saņemot piedāvājumu, Pasūtītāja pārstāvis reģistrē piedāvājumus to iesniegšanas secībā.
		3. Izmantojot pasta pakalpojumus, jāņem vērā, ka tiks izskatīti tikai tie Pretendentu iesniegtie piedāvājumi, kas saņemti līdz šī nolikuma 1.8.1.punktā norādītajam termiņam.
		4. Ja Pretendenta piedāvājums iesniegts pēc šī nolikuma 1.8.1. punktā norādītā iesniegšanas termiņa beigām, Iepirkumu komisija to neatvērtu nosūta atpakaļ uz Pretendenta norādīto adresi.
		5. Pretendentiem ir tiesības līdz šī nolikuma 1.8.1.punktā norādītajam piedāvājumu iesniegšanas termiņam izmainīt vai atsaukt piedāvājumu, rakstiski par to paziņojot Iepirkumu komisijai. Piedāvājuma atsaukšanai ir bezierunu raksturs, un tā izslēdz Pretendentu no tālākās līdzdalības iepirkumā. Piedāvājuma mainīšanas gadījumā par piedāvājuma iesniegšanas laiku tiks uzskatīts pēdējā piedāvājuma iesniegšanas laiks.
		6. Pēc nolikuma 1.8.1.punktā noteiktā piedāvājumu iesniegšanas termiņa beigām nevienu pretendenta atlases dokumentu vai piedāvājumu labot nedrīkst. Piedāvājuma iesniegšana nozīmē skaidru un galīgu nodomu piedalīties šajā Iepirkuma procedūrā un šajā dokumentā ietverto nosacījumu un noteikumu akceptēšanu. Piedāvājums ir juridiski saistošs Pretendentam, kurš to ir iesniedzis. Jebkurš Pretendenta piedāvājumā iekļautais nosacījums, kas ir pretrunā ar iepirkuma nolikumu, var būt par iemeslu piedāvājuma noraidīšanai.
	2. **Piedāvājumu derīguma termiņš**
		1. Pretendenta iesniegtais piedāvājums ir derīgs, t.i., saistošs iesniedzējam, līdz iepirkuma līguma noslēgšanai, bet ne ilgāk kā 30 (trīsdesmit) kalendārās dienas, skaitot no iepirkuma Nolikumā noteiktās pēdējās piedāvājumu iesniegšanas dienas.

1.9.2. Ja objektīvu iemeslu dēļ iepirkuma līgumu nevar noslēgt 1.9.1. punktā noteiktajā termiņā pasūtītājs var rakstiski pieprasīt piedāvājuma derīguma termiņa pagarināšanu. Ja pretendents piekrīt pagarināt piedāvājuma derīguma termiņu, nemainot sava piedāvājuma saturu un cenu, tas par to rakstiski paziņo pasūtītājam.

* 1. **Papildus informācijas sniegšana**

1.10.1. Ieinteresētais piegādātājs var rakstiski pieprasīt papildus informāciju izmantojot e- pastu, faksu vai pastu, adresējot to iepirkuma komisijai.

1.10.2. Iepirkuma komisija pēc ieinteresētās personas pieprasījuma sniedz papildu informāciju par iepirkumu ja ieinteresētais piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai atlasi, t.i. tā, lai iepirkuma komisija varētu sniegt atbildi 3 dienu laikā, bet ne vēlāk kā 4 dienas pirms piedāvājumu iesniegšanas termiņa beigām, nosūtot atbildi ieinteresētajam piegādātājam, kas uzdevis jautājumu, kā arī publicējot to Pasūtītāja interneta mājas lapā [www.gintermuiza.lv](http://www.gintermuiza.lv) sadaļā „Iepirkumi”.

**1.11.** **Paziņojums par lēmuma pieņemšanu**

1.11.1. Trīs darba dienu laikā pēc lēmuma pieņemšanas par līgumtiesību piešķiršanu vai iepirkuma izbeigšanu, vai pārtraukšanu, komisija vienlaikus visiem pretendentiem nosūta rezultātu paziņojumus, kā arī savā mājas lapā nodrošina brīvu un tiešu elektronisku pieeju minētajam lēmumam.

1.11.2. Pasūtītājs iesniedz publicēšanai informatīvu paziņojumu par noslēgto līgumu IUB mājas lapā internetā ne vēlāk kā 5 darba dienas pēc tam, kad noslēgts līgums.

## 1.12. Piedāvājuma noformēšana

1.12.1. Piedāvājumu iesniedz kopējā, slēgtā, aizzīmogotā aploksnē, uz kuras norādīts:

* Piedāvājums iepirkumam **„Energoaudita veikšana slimnīcai „Ģintermuiža”” (**ID. Nr. SĢ 2016/5) – Filozofu iela 69, Jelgava, LV-3008;
* *Pretendenta nosaukums, reģistrācijas numurs, adrese, kontakttālrunis, fakss;*
* Atzīme: “Atvērt tikai iepirkuma komisijas klātbūtnē”.

1.12.2. Kopējā aploksnē ievieto:

1.12.2.1. **Atlases dokumentus** papīra formātā;

1.12.2.2. **Finanšu -tehnisko piedāvājumu** papīra formātā

1.12.3. Visi ar pretendenta atlasi saistītie dokumenti jāiesniedz rakstveidā, latviešu valodā ar satura rādītāju, lapām jābūt cauršūtām un sanumurētām. Uz pēdējās lapas aizmugures cauršūšanai izmantojamais diegs nostiprināms ar pārlīmētu lapu, kurā norādīts cauršūto lapu skaits, ko ar savu parakstu un pretendenta zīmoga nospiedumu apliecina pretendenta pārstāvis. Ja kādu no dokumentiem pretendents iesniedz svešvalodā, tam obligāti jāpievieno tulkojums latviešu valodā. Tulkojumu ar savu parakstu apstiprina iestādes vadītājs vai pilnvarotā persona. Ja svešvalodā iesniegtam dokumentam nav pievienots apstiprināts tulkojums, iepirkuma komisija uzskatīs, ka šis dokuments nav iesniegts.

1.12.4. Piedāvājuma tekstam jābūt skaidri salasāmam, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.

1.12.5. Finanšu un tehniskajā piedāvājumā jānorāda piedāvātā pakalpojuma kopējā cena. Piedāvājuma cenā ir jāietver nodokļi, nodevas un visas citas izmaksas, izņemot PVN, kuras rodas vai var rasties pretendentam, izpildot pasūtījumu. Piedāvājuma cena ir jānorāda eiro, ar ne vairāk kā 3 (trīs) cipariem aiz komata, bez PVN.

# Informācija par iepirkuma priekšmetu

## 2.1.Iepirkuma priekšmeta apraksts

2.1.1. Iepirkuma priekšmets ir **„Energoaudita veikšana slimnīcai „Ģintermuiža””** saskaņā ar Tehniskajām specifikācijām -1. Pielikumu.

2.1.2. Pretendents nevar iesniegt piedāvājuma variantus.

**2.2. Pakalpojumu līguma izpilde**

2.2.1. Līguma izpildes laiks 3 mēneši no līguma noslēgšanas brīža.

2.2.3. Nekvalitatīva vai neatbilstoša pakalpojuma gadījumā Pasūtītājam ir tiesības vienpusēji lauzt piegādes līgumu.

2.2.4. Piegādātāja cenu piedāvājums līguma darbības laikā uzskatāms par neatņemamu līguma sastāvdaļu.

#  Prasības pretendentiem

## Nosacījumi pretendenta dalībai iepirkumā

* + 1. Pretendents ir **juridiska persona**, kas reģistrēta normatīvajos aktos noteiktajā kārtībā.
		2. Pretendentam ir visi nepieciešamie dokumenti (akreditācijas apliecība, licence, sertifikāts atbilstoši normatīvo aktu prasībām u.t.t.), lai nodarbotos ar Nolikumā norādīto pakalpojumu sniegšanu;
		3. Pasūtītājs izslēdz pretendentu no turpmākas dalības Iepirkuma procedūrā, kā arī neizskatīs pretendenta piedāvājumu jebkurā no gadījumiem:

3.1.3.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

3.1.3.2. pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 eiro.

# Iesniedzamie dokumenti

## Pretendenta atlases dokumenti

Atlases dokumenti jāiesniedz un jānoformē atbilstoši iepirkuma nolikuma 1.12. punktā minētajām prasībām.

4.1.1. Pretendenta pieteikums dalībai iepirkumā (forma pielikumā Nr.2). Pieteikumā norāda pretendenta nosaukumu un rekvizītus, kā arī apliecina:

* ka pretendents piesakās piedalīties iepirkumā;
* ka apņemas ievērot visas iepirkuma Nolikuma prasības;
* atzīst sava pieteikuma un piedāvājuma spēkā esamību līdz iepirkuma komisijas lēmuma pieņemšanai, bet gadījumā, ja tiek atzīts par uzvarētāju – līdz līguma noslēgšanai, bet ne ilgāk kā 30 (trīsdesmit) kalendārās dienas, skaitot no iepirkuma nolikumā noteiktās piedāvājumu atvēršanas dienas;
* apņemas (ja tiek atzīts par uzvarētāju) slēgt līgumu un izpildīt visus līguma pamatnoteikumus saskaņā ar Pielikumu Nr.1 (tehnisko specifikāciju);

4.1.2. Pēc pasūtītāja pieprasījuma pretendents precizē informāciju par savu piedāvājumu, ja tas nepieciešams pretendentu atlasei, tehnisko piedāvājumu atbilstības pārbaudei, kā arī piedāvājumu vērtēšanai un salīdzināšanai.

# Piedāvājumu vērtēšana un piedāvājuma izvēles kritēriji

## Piedāvājumu vērtēšana

5.1.1. Vērtēšana notiek secīgi 3 posmos:

1. pretendenta atbilstība atlases prasībām;
2. piedāvājuma atbilstība tehnisko specifikāciju prasībām;
3. piedāvājuma ar zemāko cenu noteikšana.

5.1.2. Pretendentu, kuri ir izturējuši piedāvājuma noformējuma, pretendentu atlases dokumentu pārbaudi un tehniskā piedāvājuma atbilstības pārbaudi, piedāvājumi piedalās finanšu piedāvājumu vērtēšanā.

5.1.3. Pasūtītājs neizskata pretendenta piedāvājumu vai arī izslēdz pretendentu no turpmākās dalības jebkurā piedāvājumu izvērtēšanas stadijā, ja pretendents neatbilst šajā Nolikumā norādītajiem atlases kritērijiem, vai tā piedāvājums neatbilst Tehniskās specifikācijas prasībām.

## Piedāvājumu izvēles kritērijs

5.2.1. Iepirkuma komisija izvēlas piedāvājumu ar viszemāko cenu bez PVN, kas atbilst Nolikumā un Tehniskajā specifikācijā noteiktajām prasībām.

5.2.2. Ja vairāki pretendenti piedāvās vienādu zemāko cenu un šo pretendentu piedāvājumi atbilst nolikuma prasībām, tad iepirkumu komisija piemēro papildkritēriju – tiek izvēlēts pretendents, kura piedāvājums ir iesniegts pirmais.

**6.Lēmuma izziņošana un līguma slēgšana**

6.1.Iepirkumu komisija saskaņā ar iepirkuma dokumentācijā noteikto kārtību nosaka piedāvājumu ar viszemāko cenu un pieņem lēmumu par iepirkuma līguma slēgšanas tiesību piešķiršanu.

6.2. Pasūtītājs neizskata pretendenta piedāvājumu vai arī izslēdz pretendentu no turpmākās dalības jebkurā piedāvājumu izvērtēšanas stadijā, ja pretendents neatbilst šajā Nolikumā norādītajiem kvalifikācijas kritērijiem vai arī ir norādījis nepatiesas ziņas vai vispār nav sniedzis ziņas par atbilstību minētajiem kritērijiem (nav iesniedzis visus 4.1.punktā norādītos dokumentus).

6.3. Pasūtītājam ir tiesības pārbaudīt Pretendentu sniegto ziņu patiesumu.

6.4.Pamatojoties uz Iepirkumu komisijas lēmumu, Pasūtītājs slēdz iepirkuma līgumu, atbilstoši Publisko iepirkumu likuma 8.² panta noteikumiem.

**7.Iepirkumu komisijas tiesības un pienākumi**

**7.1. Iepirkumu komisijas tiesības**

7.1.1. Pieprasīt, lai pretendents izskaidro savā piedāvājumā ietverto informāciju. Pasūtītājs ir tiesīgs pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos.

7.1.2. Labot aritmētiskās kļūdas pretendentu finanšu piedāvājumos, informējot par to pretendentus.

7.1.3. Pieaicināt atzinuma sniegšanai neatkarīgus ekspertus ar padomdevēja tiesībām.

7.1.4. Noraidīt iesniegto piedāvājumu, ja tas neatbilst Nolikumā noteiktajām prasībām.

7.1.5.Veikt citas darbības, kas izriet no šī nolikuma un iepirkuma procesu reglamentējošiem normatīvajiem aktiem.

**7.2. Iepirkumu komisijas pienākumi**

7.2.1.Nodrošināt Iepirkuma procedūras norisi un dokumentēšanu.

7.2.2.Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

7.2.3.Nodrošināt iepirkuma gaitā saņemtās informācijas konfidencialitāti.

7.2.4.Pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Nolikumu.

7.2.5.Vērtēt pretendentus un to iesniegtos piedāvājumus saskaņā ar Likumu, citiem normatīvajiem aktiem un šo Nolikumu.

7.2.6.Izvēlēties piedāvājumu vai pieņemt lēmumu par Iepirkuma procedūras izbeigšanu, neizvēloties nevienu piedāvājumu. Piedāvājumu izvērtēšanu iepirkuma komisija veikt Nolikumā noteiktajā kārtībā un saskaņā ar Nolikumā noteiktajiem vērtēšanas kritērijiem.

**8. Pretendenta tiesības un pienākumi**

**8.1.Pretendenta tiesības**

8.1.1. Pretendentam ir visas Publisko iepirkumu likuma 8.² pantā noteiktās tiesības.

**8.2. Pretendenta pienākumi**

8.2.1. Sagatavot piedāvājumus atbilstoši Nolikuma prasībām.

8.2.2. Sniegt patiesu informāciju par savu kvalifikāciju un piedāvājumu.

8.2.3. **Sekot līdzi pasūtītāja interneta adresē ievietotajai informācijai un iespējamām izmaiņām un/vai papildinājumiem nolikumā, kā arī sniegtajām atbildēm uz pretendentu jautājumiem**.

8.2.4. Sniegt atbildes uz iepirkuma komisijas pieprasījumiem par papildu informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai.

8.2.5. Segt visas izmaksas, kas saistītas ar piedāvājumu sagatavošanu un iesniegšanu.

Šim nolikumam ir pievienoti 6 (seši) pielikumi, kas ir tā neatņemamas sastāvdaļas:

1. *pielikums Tehniskā specifikācija*
2. *pielikums Pieteikums par piedalīšanos iepirkumā*
3. *pielikums Finanšu piedāvājuma sagatavošana*

Iepirkuma komisijas priekšsēdētājs M.Putns

 1.pielikums

Iepirkuma "Energoaudita veikšana slimnīcai „Ģintermuiža”” ,

iepirkuma identifikācijas Nr. SĢ 2016/5,

nolikumam

**Tehniskā specifikācija**

**iepirkumam „ Energoaudita veikšana slimnīcai „Ģintermuiža””,**

**iepirkuma identifikācijas Nr. SĢ 2016/5**

1. Iepirkuma priekšmets ir **Energoaudita veikšana slimnīcai „Ģintermuiža”** Pasūtītāja vajadzībām.
2. Uzņēmuma energoaudita veikšanai jānotiek saskaņā ar Energoefektivitātes likuma, Direktīvas 2012/27/ES prasībām un MK noteikumiem Nr. 487 "Uzņēmumu energoaudita noteikumi".
3. Uzņēmuma energoaudita saturs:

|  |
| --- |
| Aktivitāte |
| 1. Sākotnējās informācijas apkopošana

Esošās situācijas apraksts, enerģijas bilance, enerģijas plūsmu grafiki, tehnoloģisko procesu apraksts, ikgadējais enerģijas patēriņš, ikgadējās enerģijas izmaksas |
| 1. Enerģijas ieguves izvērtējums

Siltumenerģija un elektroenerģija, enerģijas ražošanas iekārtu izvērtējums. Enerģijas pārvades/sadales izvērtējums, zudumu aprēķins |
| 1. Enerģijas izmantojums ēku mikroklimata nodrošināšanai

Enerģijas izmantojuma dalījums ēkas apkurei, vispārējam apgaismojumam, ventilācijai, dzesēšanai un citiem patērētājiem, kas nav tiešā veidā saistīti ar ražošanas procesu |
| 1. Cita tipa enerģijas patēriņa izvērtējums

Enerģijas izmantojuma dalījums pa sistēmām (aprēķina metodika vienojoties ar Pasūtītāju). Izdala siltumenerģiju un elektroenerģiju. |
| 1. Transporta enerģijas patēriņš (ja uzņēmumam ir savs, vai īrēts autoparks)

Ietver informāciju par enerģijas patēriņu (ja enerģijas patēriņš ir zem 10% un, ja, netiek veikti energoefektivitātes pasākumi transporta sistēmā, autoparks netiek apskatīts detalizēti) |
| 1. Primāro energoresursu un CO2 izmešu izvērtējums visam enerģijas patēriņam uzņēmumā
 |
| 1. Energoefektivitātes pasākumu identificēšana

Balstoties uz veiktajiem aprēķiniem tiek noteikti energoefektivitātes uzlabošanas pasākumiēku enerģijas patēriņā |
| 1. Energoefektivitātes uzlabošanas pasākumu ekonomiskais pamatojums

Izdevumu un ieguvumu analīze saskaņā ar MK 487. "Uzņēmumu energoaudita noteikumi"Vienkāršā atmaksāšanās laika aprēķins ēku konstrukciju, apgaismojuma sistēmām.Vispārējs ekonomiskais pamatojums ražošanas iekārtām un citām inženiersistēmām |

1. Pasūtītājs nodrošina Izpildītāju ar nepieciešamajiem izejas datiem un informāciju Darba izpildei:
	1. ēku projekti un/vai inventarizācijas plāni;
	2. iekārtu un AVK sistēmu projekti vai shēmas;
	3. sistēmu ekspluatācijas un apkopes žurnāli vai pārskati;
	4. faktiskais telpu un sistēmu izmantošanas mērķis un temperatūra telpās;
	5. komunālo pakalpojumu sniedzēju pārskati vai rēķini par faktiski uzskaitītās patērētās enerģijas daudzumu ēkā vai ēkas tehniskajās sistēmās;
	6. dati par tehnisko sistēmu uzstādīšanu vai nomaiņu to ekspluatācijas laikā;
	7. cita nepieciešamā informācija, kas saistīta ar darbu sekmīgu norisi.
2. Darba rezultāts Pasūtītājam tiek nodots **trijos drukātos eksemplāros**.

2.pielikums

Iepirkuma **„Energoaudita veikšana slimnīcai „Ģintermuiža””**,

iepirkuma identifikācijas Nr. SĢ 2016/5,

Nolikumam

**Pieteikums par piedalīšanos iepirkumā**

**„ Energoaudita veikšana slimnīcai „Ģintermuiža””,**

 **iepirkuma identifikācijas nr. SĢ 2016/5**

Pretendents,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(pretendenta nosaukums)

reģ. Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_,

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vadītāja vai pilnvarotās personas amats, vārds un uzvārds)

personā, ar šī pieteikuma iesniegšanu piesakās piedalīties iepirkumā **„Energoaudita veikšana slimnīcai „Ģintermuiža””** (identifikācijas Nr. SĢ 2016/5) un:

1. apņemas ievērot iepirkuma nolikumu;
2. atzīt sava pieteikuma un piedāvājuma spēkā esamību 30 (trīsdesmit) kalendārās dienas no piedāvājumu atvēršanas dienas, bet gadījumā, ja tiek atzīts par uzvarētāju - līdz līguma noslēgšanai;
3. apņemas (ja pasūtītājs izvēlējies šo piedāvājumu) slēgt iepirkuma līgumu;
4. apliecina, ka visas sniegtās ziņas ir patiesas;
5. apņemas (ja pasūtītājs izvēlējies šo piedāvājumu) veikt slimnīcas “Ģintermuiža” energoauditu, saskaņā ar tehniskajām specifikācijām, par cenu \_\_\_\_\_\_\_\_\_\_\_eiro (norādīt summu vārdiem) apmērā, neieskaitot pievienotās vērtības nodokli (PVN).

Pretendenta pārstāvja paraksts[[1]](#footnote-1): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta juridiskā un biroja adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta tālruņa numurs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta faksa numurs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta kontaktpersona: amats, vārds, uzvārds, tālr., e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_

3. pielikums

Iepirkuma **„ Energoaudita veikšana slimnīcai „Ģintermuiža”** ",

iepirkuma identifikācijas Nr. SĢ 2016/5,

nolikumam

**Finanšu – Tehniskais piedāvājums**

**„ Energoaudita veikšana slimnīcai „Ģintermuiža””**

**iepirkuma identifikācijas nr. SĢ 2016/5**

|  |  |  |  |  |
| --- | --- | --- | --- | --- |
| Nr.p.k. |  | Summa bez PVN | PVN | Summa ar PVN |
|  |  |  |  |  |
| 1. | Energoaudita veikšana |  |  |  |

 Iepazinušies ar iepirkumu nolikumu, mēs, apakšā parakstījušies, piedāvājam veikt VSIA „Slimnīca „Ģintermuiža”” energoauditu, saskaņā ar iepirkuma nolikuma un tehnisko specifikāciju prasībām un piekrītot visiem iepirkuma noteikumiem, par summu:

Paraksts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 (Uzņēmuma (uzņēmējsabiedrības) vadītājs vai pilnvarotais pārstāvis)

1. **Pieteikums jāparaksta personai, kas ir tiesīga pārstāvēt uzņēmumu , vai viņa pilnvarotai personai (šādā gadījumā obligāti jāpievieno pilnvara)** [↑](#footnote-ref-1)